Minaro Kamba Petronas
Minaro Petronas atau Minaro Kamba Petronas (Melayu: Menara Berkembar Petronas) di Kuala Lumpur, Malaysia adolah sapasang minaro kamba nan parnah manjadi bangunan paliang tinggi di dunia sabalun dilampaui dek Taipei 101.
Minaro Kamba Petronas mamacik gala sabagai bangunan paliang tinggi dari tahun 1998 hinggo 2004 bardasarkan pangukuran dari lantai pintu masuak utamo sampai struktur ateh, manuruik referensi katinggian asli bangunan nan digunoan dek organisasi internasional Dewan Bangunan Tinggi dan Habitat Urban (CTBUH) sajak tahun 1969 (tigo kategori katinggian ditambahan katiko minaro iko ampiang disalasaian pado tahun 1996).[3]
Untuk kategori minaro kamba, Petronas masih marupoan bangunan pancaka langik kamba paliang tinggi di dunia pado abaik ka-20.
Sijarah[suntiang | suntiang sumber]
Minaro Kamba Petronas dirancang dek arsitek César Pelli dari Argentina. Pambangunannyo salasai pado tahun 1998 sasudah mamakan wakatu tujuah tahun. Sangkek diresmian, minaro iko manjadi bangunan paliang tinggi di dunia.[4]
Parbandingan jo minaro lain[suntiang | suntiang sumber]
Minaro Kamba Petronas manjadi bangunan paliang tinggi di dunia—sabalun salasai dibangunnyo Taipei 101 pado tahun 2004—nan diukua hinggo ka ateh komponen strukturnyo (puncak, bukan antena).[5] Puncak (spire) dianggap sabagai bagian pantiang dalam arsitektur bangunan tersebut, dan kok indak dianggap mako banyak mangubah bantuak jo arsitektur bangunan, sadangkan antena bisa dipasang atau dicabuik tanpa mampangaruhi bantuak bangunan. Minaro Kamba Petronas masih marupoan bangunan kamba paliang tinggi di dunia.[6]
Minaro Willis (sabalunnyo Spears) jo World Trade Center tadiri dari 110 lantai nan bisa ditempati, sahinggo labiah banyak 22 lantai dibandiangan Minaro Kamba Petronas nan mamiliki 88 lantai. Atok jo lantai paliang tinggi Minaro Willis jo World Trade Center agak malabiahi katinggian atok jo lantai paliang tinggi Minaro Kamba Petronas. Antena paliang tinggi di Minaro Willis adolah 75 meter (246 ft), labiah tinggi daripado puncak-puncak Minaro Kamba Petronas. Walaupun baitu, manuruik paraturan jo padoman CTBUH,[3] antena-antena Minaro Willis indak diparhitungan sabagai bagian dari fitur arsitekturnyo.[7] Sabaliaknyo, puncak-puncak pado Minaro Kamba Petronas dimasukkan dalam pangukuran katinggian dek bukan marupoan tiang antena. Mako dek itu, Minaro Kamba Petronas malampaui katinggian resmi Minaro Willis dengan salisiah 10 meter (33 ft), padahal Minaro Willis mamiliki jumlah lantai labih banyak.[8]
Rujuakan[suntiang | suntiang sumber]
- ↑ "Petronas Twin Towers". Encyclopedia of Things. Glasssteelandstone. 13 Januari 2010. Diakses tanggal 13 November 200.
- ↑ Petronas Twin Towers Official Website - General Statistics
- ↑ a b Council on Tall Buildings and Urban Habitat preamble to High Rise Database: other measurements of height"
- ↑ Sebestyén, Gyula (1998). Construction: craft to industry. Taylor & Francis. m/s. 205.
- ↑ Lee, C. Y.; Binder, Georges (2008). Taipei 101. Images Publishing. m/s. 7.
- ↑ Palmer, Alison Lee (2008). Historical Dictionary of Architecture. Scarecrow Press. m/s. 209.
- ↑ The Willis Tower. thesearstower.com.
- ↑ Latif, Norjimi Azmi (2014-10-27) (dalam bahaso Malayu). MH370 & MH17: Satu Ancaman Israel Kepada Malaysia. Jootawan Group Sdn Bhd. ISBN 978-967-12574-4-9. https://books.google.co.id/books?id=ogAeBQAAQBAJ&pg=PA48&dq=petronas+menara+Willis++%2210+meter+%22&hl=id&sa=X&ved=2ahUKEwiz8sjs7JLtAhVUAXIKHd68DmAQ6AEwAHoECAUQAg#v=onepage&q=petronas%20menara%20Willis%20%20%2210%20meter%20%22&f=false.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ban_Latn eng_Latn eng_Latn eng_Latn zho_Hant eng_Latn eng_Latn zsm_Latn